เรื่องร้องเรียน: สวัสดีค่ะ อยากแจ้งเรื่องขยะส่งกลิ่นเหม็นรบกวนค่ะ      เนื่องจากพื้นที่ตรงนั้นเป็นศูนย์อาหารสำหรับให้คนนั่งทาน ทำให้การตั้งขยะหน้าบริเวณพื้นที่ตรงนั้น ส่งกลิ่นเหม็นรบกวนผู้ที่นั่งรับประทานอาหาร หรือผู้คนที่ผ่านไปมาแถวนั้นค่ะ       ซึ่งก่อนหน้านั้นถังขยะดังกล่าวไม่ได้ตั้งอยู่บริเวณตรงหน้าศูนย์อาหารตั้งแต่แรก แต่มีการก่อสร้างรถไฟฟ้าสถานีมีนบุรี เลยได้มีการย้ายมาวางอยู่ด้านหน้าศูนย์อาหารเช่นนี้ทำให้คนทีพบเห็นรู้สึกว่าไม่สะอาดไม่ถูกสุขลักษณะอนามัย และไม่เหมาะสมที่จะมีการตั้งถังขยะอยู่ด้านหน้าศูนย์อาหารแบบนี้ค่ะ  เพราะมีการตั้งถังขยะเละเทะ มีคราบขยะและเศษขยะหล่น จากการทิ้งไม่เป็นระเบียบค่ะ        จึงอยากรบกวนหน่วยงานที่เกี่ยวข้อง ช่วยไปจัดระเบียบทำการย้ายถังขยะกลับสู่ที่เดิมด้วยค่ะ เพราะพื้นที่บริเวณที่ตั้งถังขยะเดิมสามารถใช้งานได้ปกติแล้วค่ะ รบกวนด้วยนะคะ ขอบคุณค่ะ
การดำเนินการของเจ้าหน้าที่: สำนักงานเขตมีนบุรี โดยฝ่ายสิ่งแวดล้อมและสุขาภิบาล ตรวจสอบแล้วพบว่า เจ้าหน้าที่ฝ่ายรักษาความสะอาดฯ ได้มีการย้ายจุดทิ้งถังขยะ และมีการติดป้ายห้ามทิ้งขยะแล้ว ปัจจุบันจึงไม่เป็นแหล่งหมักหมมและส่งกลิ่นเหม็นแล้ว
ความเห็นของผู้แจ้ง: ทำงานรวดเร็วดีค่ะ ประมานงานได้ดี
พื้นที่: แขวงมีนบุรี เขตมีนบุรี กรุงเทพมหานคร